b'\n_START_ARTICLE_\nDaniel Gibson\n_START_SECTION_\nGimnazija\n_START_PARAGRAPH_\nDaniel Gibson paskutiniais gimnazijos metais vidut. peln\xc4\x97 25,5 ta\xc5\xa1ko atvesdamas savo gimnazij\xc4\x85 Jones High School su 31 pergale ir 5 pralaim\xc4\x97jimais \xc4\xaf Teksaso valstijos nugal\xc4\x97tojus. Nuo 1965 met\xc5\xb3 tai buvo pirmas toks \xc5\xbeymus mokyklos laim\xc4\x97jimas.\n_START_SECTION_\nUniversitetas\n_START_PARAGRAPH_\nGibson \xc5\xbeaid\xc4\x97 u\xc5\xbe Teksaso universitet\xc4\x85. Pirm\xc5\xb3j\xc5\xb3 dviej\xc5\xb3 sezon\xc5\xb3 metu peln\xc4\x97 935 ta\xc5\xa1kus, \xc4\xafskaitant 175 trita\xc5\xa1kius. Gibson pataik\xc4\x97 103 tolimus metimus 2005\xe2\x80\x932006 sezone, \xc4\xafskaitant devynis trita\xc5\xa1kius metimus, kurie tapo universiteto rekordiniais. Daugiausias ta\xc5\xa1k\xc5\xb3 pelnyta per tas pa\xc4\x8dias rungtynes \xe2\x80\x93 37._NEWLINE_2006 m. bir\xc5\xbeelio 7 d. po 2 sezon\xc5\xb3 universitete Gibson nusprend\xc4\x97, kad sieks dalyvauti anks\xc4\x8diau laiko NBA naujok\xc5\xb3 bir\xc5\xbeoje.\n_START_SECTION_\n2006-2007\n_START_PARAGRAPH_\nPirmame NBA sezone vidut. pelnydavo 4,6 ta\xc5\xa1ko per rungtynes ir pirmavo tarp lygos naujok\xc5\xb3 atakuojant krep\xc5\xa1\xc4\xaf i\xc5\xa1 trij\xc5\xb3 ta\xc5\xa1k\xc5\xb3 zonos (41,9\xc2\xa0%). Pirm\xc4\x85 kart\xc4\x85 startin\xc4\x97j\xc4\x97 sud\xc4\x97tyje pasirod\xc4\x97 2007 sausio 30, prie\xc5\xa1 Golden State Warriors. Tose rungtyn\xc4\x97se jis peln\xc4\x97 12 ta\xc5\xa1k\xc5\xb3, atkovojo 3 kamuolius ir 2 kart rezultatyviai perdav\xc4\x97 kamuol\xc4\xaf._NEWLINE_Ketvirtose 2007 m. Ryt\xc5\xb3 konferencijos finalo rungtyn\xc4\x97se prie\xc5\xa1 Detroit Pistons peln\xc4\x97 21 ta\xc5\xa1k\xc4\x85, pataikydamas visus 12 baud\xc5\xb3 metim\xc5\xb3._NEWLINE_Gibsono \xc5\xbevaig\xc5\xbed\xc4\x97 su\xc5\xbeibo \xc5\xa1e\xc5\xa1tose tos pa\xc4\x8dios serijos rungtyn\xc4\x97se, kuriose jis \xc4\xafmet\xc4\x97 visus 5 trita\xc5\xa1kius. Gibsono 31 ta\xc5\xa1kas (19 t\xc5\xa1k. paskutiame ketvirtyje), 7 taikl\xc5\xabs metimai i\xc5\xa1 9, 6 atkovoti kamuoliai ir 2 rezultatyv\xc5\xabs perdavimai primin\xc4\x97 LeBron James dominuojant\xc4\xaf pasirodym\xc4\x85 penktose serijos rungtyn\xc4\x97se. Cleveland Cavaliers tapo tre\xc4\x8dia komanda NBA istorijoje, kurie laim\xc4\x97jo serij\xc4\x85 prie\xc5\xa1 tai pralaim\xc4\x97j\xc4\x99 pirmuosius du susitikimus.'